12/08/2020 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 6 de agosto do 2020 da X. T. da Coruña pola que se concede a autorización admtva. previa, de construción e DUP, en concreto, da instalación de distribución eléctrica no concello da Laracha (expte.-e.: IN407A2019/219-1)

Resolución do 6 de agosto do 2020 da Xefatura Territorial da Coruña, pola que se concede a autorización administrativa previa, de construción e declaración de utilidade pública, en concreto, dunha instalación de distribución eléctrica no concello de A Laracha (expediente-e.: IN407A 2019/219-1) Expediente-e.: IN407A 2019/219-1. Promotora: Hidroeléctrica de Laracha, S. L. Instalación: reforma da LMT Entrerríos, no lugar da Estrada e Entrerríos. Concello: A Laracha. FEITOS: 1. O 12 de novembro do 2019, a empresa promotora solicita a autorización administrativa previa e a autorización administrativa de construcción. Posteriormente, con data 29 de xaneiro do 2020, a dita empresa solicitou a declaración de utilidade pública da dita instalación de distribución eléctrica.2. O proxecto someteuse ao trámite de información pública mediante resolución publicada nos seguintes medios: – Acordo de información pública: 9 de marzo do 2020. – DOG: 3 de abril do 2020. – BOP: 13 de marzo do 2020. – Xornal La Voz de Galicia: 14 de marzo do 2020. – Taboleiro de anuncios do concello: segundo certificado municipal do secretario do Concello da Laracha de data 13 de xullo do 2020.3. Durante o período no que se someteu o proxecto ao trámite de información pública non se presentou ningunha alegación, reclamación ou suxestión relacionada coa documentación obxecto de publicación.4. Solicitouse o preceptivo informe ás distintas administracións, organismos ou, de ser o caso, empresas de servizo público ou de servizos de interese xeral afectadas, isto é, Augas de Galicia-Consellería de Infraestruturas e Mobilidade e o Concello da Laracha. A empresa promotora manifestou a súa conformidade co condicionado establecido polo organismo afectado de Augas-Zona Hidrográfica Galicia Norte da Coruña. A día de hoxe, non consta no expediente resposta do organismo afectado, a saber, o concello, á solicitude nin á reiteración do condicionado solicitado.5. Os servizos técnicos da Xefatura Territorial emitiron informe favorable sobre a solicitude de autorización. CONSIDERACIÓNS LEGAIS E TÉCNICAS: 1. Lexislación de aplicación: – Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). – Lei 40/2015, do 1 de outubro, de réxime xurídico do sector público (BOE núm.236, do 2 de outubro de 2015). – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 27 de decembro de 2000). – Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-LAT 01 a 09 (BOE núm.68, do 19 de marzo de 2008). – Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-RAT 01 a 23 (BOE núm.139, do 9 de xuño de 2014). – Real decreto 842/2002, do 2 de agosto, polo que se aproba o Regulamento electrotécnico para baixa tensión (BOE núm.224, do 18 de setembro de 2002). – Real decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas (BOE núm.246, do 14 de outubro de 1982). – Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG núm.22, do 1 de febreiro 2017). – Decreto 146/2016, do 13 de novembro, polo que se establece a estrutura orgánica da Xunta de Galicia (DOG núm.217, do 14 de novembro de 2016). – Decreto 135/2017, do 28 de decembro, polo que se establece a estrutura orgánica da Consellería de Economía, Emprego e Industria (DOG núm.18, do 25 de decembro de 2017). – Lei do 16 de decembro de 1954, sobre expropiación forzosa (BOE núm.351, do 17 de decembro de 1954). – Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño de 1957). 2. Características técnicas:  LMTA a 20 kV (15 kV servizo) de 978 m e condutor tipo LA-56 Al, coa orixe no apoio número 11 proxectado, tipo C-12/2000, na LMT. Entrerríos-A Laracha (expediente: 51.761) e remate no apoio número 17-5 existente, tipo HV-13/1000, onde se sitúa o CT. Entrerríos de intemperie (expediente: 51.761). Desmontaxe dun treito da LMTA. Entrerríos-A Laracha (expediente: 51.761), en condutor un de tipo LA-30, cunha lonxitude de 803 metros, así coma de 8 apoios de formigón sobre os que está tendido o treito de liña a desmontar. Substitución do apoio número 17-1 de formigón tipo HV-11/400 por un tipo C-16/3000. Instalación de PA/S no apoio número 10 existente, tipo HV-13/1000 e no número 12 proxectado, tipo C-12/2000. Instalación de seccionador tipo SXS en apoio número 11 proxectado e no número 17-4 existente, tipo HV-11/1000.  LMTS a 20 kV (15 kV servizo) de 140 m. e condutor tipo RHZ1-12/20 kV 3(1x150 Al), coa orixe no PA/S proxectado no apoio número 10 existente de tipo HV-13/1000 da LMT Entrerríos-A Laracha (expediente: 51.761) e remate no apoio número 11 proxectado de tipo C-12/2000 que substitúe ao existente de tipo HV-11/250.3. Na visita de campo realizada para examinar o lugar da instalación non se apreciou, nos predios sometidos a expropiación, ningunha das limitacións á constitución da servidume sinaladas no artigo 58. a) da Lei 24/2013, do 26 de decembro, do sector eléctrico.4. No expediente consta un informe favorable dos servizos técnicos desta Xefatura Territorial. Consonte con todo o indicado, RESOLVO: 1. Conceder a autorización administrativa previa, a autorización administrativa de construción e a declaración de utilidade pública, en concreto, da dita instalación de distribución eléctrica.2. A instalación executarase no prazo dun ano, contado a partir da data de ocupación dos terreos.  A declaración de utilidade pública leva implícita a necesidade de ocupación dos bens e de adquisición dos dereitos afectados e implicará a urxente ocupación, para os efectos do artigo 52 da Lei de expropiación forzosa.3. Para a posta en funcionamento da instalación autorizada, deberá achegar ante esta Xefatura Territorial unha solicitude coa cal xuntará a seguinte documentación: – As declaracións de conformidade relativas ao material ou equipamento e as certificacións ou homologacións, se procede. – Un certificado do/a director/a da montaxe en que se garantirá o cumprimento das especificacións do proxecto e prescricións complementarias, se as houber, así como das regulamentacións e normas oportunas para a montaxe da instalación e posta a punto.4. Esta autorización outórgase sen prexuízo doutras que sexan de aplicación segundo a lexislación vixente, en especial as relativas á ordenación do territorio e ao medio ambiente. Contra esta resolución, que non é definitiva en vía administrativa, poderá interporse recurso de alzada ante o conselleiro de Economía, Emprego e Industria, no prazo dun mes, contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), sen prexuízo de que as persoas interesadas poidan interpor calquera outro recurso que considere pertinente. Mediante este documento notifícaselle á empresa promotora esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). A Coruña, 6 de agosto do 2020. Isidoro Martínez Arca Xefe territorial da Coruña